གཉིས་པ།༧གོང་ས་མཆོག་ལ་མཚན་སྨད་ཞུས་དང་མ་ཞུས་ཀྱི་སྐད་ཆ་དེ་རེད།ཚིག་འདི་ཕལ་སྐད་ཀྱི་ཐོག་ནས་ཞུས་ན་གཞི་ཡོད་མེད་ཇི་ལྟར་ཡང་སྨད་ར་བཏང་བར་གོ་དགོས་ཀྱི་མེད་དམ་སྙམ།དེ་ཡིན་ན།མི་ཞིག་ལ་སྨད་ར་བཏང་ཡོད་མེད་དེ་ཁྲིམས་ཀྱི་ཐོག་ནས་ཐག་གཅོད་དགོས་པའི་གནད་དོན་ཞིག་རེད།མཚན་སྨད་དམ་སྨད་ར་བཏང་བ་ཞིག་ཏུ་ངོས་འཛིན་དགོས་མིན་གྱི་ཚད་ཐིག་ཅིག་ཁྲིམས་ལུགས་ཀྱི་ཐོག་ནས་ཡོད་ཀྱི་རེད་བསམ་གྱི་ཡོད།མ་གཞི་ནས་ང་ཚོས་མི་ག་གེ་མོ་ཞིག་གིས་༧གོང་ས་མཆོག་ལ་མཚན་སྨད་དམ།སྨད་ར་བཏང་སོང་ཟེར་ནས་འུར་གྱི་ཡོད་པ་རེད།ཁྲིམས་ལུགས་མིན་ན་ཡང་རིག་པའི་གཞུང་ལུགས་ཀྱི་ཐོག་ནས་མཚན་སྨད་དམ་སྨད་ར་བཏང་བ་ཟེར་བ་འདི་ལ་ཚད་ཅིག་ཡོད་ཀྱི་རེད་བསམ་གྱི་འདུགདེ་ཡིན་དུས་མཚན་སྨད་དམ་སྨད་ར་བཏང་བ་ཟེར་བ་འདིའི་ས་མཚམས་སམ་ཚད་དེ་གང་ཡིན་གསལ་པོ་བཟོ་དགོས་རྒྱུ་ཧ་ཅང་གལ་ཆེན་པོར་མཐོང་གི་འདུགདེང་སང་མང་པོ་ཞིག་གིས་གཅིག་གིས་༧གོང་ས་མཆོག་ལ་མཚན་སྨད་ཞུས་སོང་།གཉིས་ཀྱིས་༧གོང་ས་མཆོག་ལ་མཚན་སྨད་ཞུས་སོང་ཟེར་གྱི་འདུགདེ་འདྲ་ཟེར་གྱི་ཡོད་ཙང་དྲ་ལམ་འགར་མཚན་སྨད་ཟེར་བའི་ས་མཚམས་གང་ལ་འཇོག་དགོས་པ་དང་།དེ་བཞིན་དབུ་མའི་ལམ་འགྲིག་མེད་ལུགས་བཤད་ན་༧གོང་ས་མཆོག་ལ་མཚན་སྨད་ཞུས་པ་ཆགས་ཀྱི་ཡོད་མེད་ཀྱི་དྲི་བ་ཞུས་པ་ཡིན།ནང་བསྟན་མཚན་ཉིད་ཀྱི་རིགས་པ་སྨྲ་བ་ང་ཡིན་ཟེར་མཁན་དང་།ང་ཆབ་སྲིད་པ་ཡིན་ཟེར་མཁན་དག་ལ་ལན་གསལ་པོ་གང་ཡང་གནང་རྒྱུ་མི་འདུག